stanford-oval/wikipedia huggingface dataset:
Sharja (emiraatti)
Aiheesta muualla

Kuvia tai muita tiedostoja aiheesta Sharja Wikimedia Commonsissa
Aavikkomaisemaa.
Sharjan kaupunkia.
Kalban linnoitus.
Sharjan vanhaakaupunkia.
Sultan bin Muhammad al-Qasimi.
Khor Fakkanin satamaa.
Kaakkolampi (Äänekoski, Liimattala)

| Kaakkolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°43′22″N, 25°40′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskupuro:  Kaakkopuro Niemislampeen 
Järvinumero:  14.414.1.004
Mittaustietoja
Pinnankorkeus:  155,1 m  
Pituus:  360 m  
Leveys:  130 m  
Rantaviiva:  0,825 km  
Pinta-ala:  3,022 ha  
Tilavuus:  0.000092 km³ 
Keskisyvyys:  3,03 m  
Suurin syvyys:  5,2 m  
Saaria:  ei saaria 
 fiKaakkolampi 
Kaakkolampi on Keski-Suomessa Äänekoskella Liimattalan lähellä sijaitseva lampi.
Maantietoa

Lampi on 360 metriä pitkä, 130 metriä leveä ja sen pinta-ala on 3,0 hehtaaria. Sillä ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 91 600 kuutiometriä ja keskisyvyydeksi 3,0 metriä. Suurin syvyys on 5,2 metriä. Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Isojoen valuma-alueeseen (14.414) se kuuluu. Lammen vedenpinnan korkeus on 155,1 metriä mpy.
Kalle Mäkipelto

| Kalle Mäkipelto |
| --- | --- |

Henkilötiedot
Syntynyt: 8. kesäkuuta 1994 (ikä 30) Pietarsaari, Suomi
Ammatti:  musiikkituottaja lauluntekijä
Sukulaiset:  Ville Mäkipelto (veli)
Muusikko
Taiteilijanimi:  Kashwell
Tyylilajit:  pop, hip hop
Levy-yhtiöt:  M-Eazy Music
  [ Muokkaa Wikidatassa ] [ ohje ]  
Kalle Mäkipelto eli Kashwell (s. 8. kesäkuuta 1994 Pietarsaari) on suomalainen musiikkituottaja ja lauluntekijä. Hän työskentelee yhteistyössä MGI:n perustaman M-Eazy Musicin kanssa, jossa hän on tuottanut kappaleita muun muassa Evelinalle, JVG:lle, Nikke Ankaralle, Jannalle, Ollielle, Asteelle, Behmille ja Arttu Lindemanille.
Mäkipellon tunnetuimpiin kappaleisiin lukeutuu vuonna 2017 Emma-ehdokkuuden saanut "Kylmii väreitä", "Tornado", "En tiiä sun nimee" ja "Läikkyy". "Tornado" nousi vuonna 2018 Suomen radiosoittolistan soitetuimmaksi kappaleeksi viikolla 7. Mäkipelto oli tekemässä Pikku G:n paluukappaletta "Solmussa". Hän oli myös tuottajana Behmin singleillä "Hei rakas" ja "Tivolit".
Vuonna 2017 Mäkipelto oli mukana asiantuntijana Suomen euroviisuraadissa. Vuonna 2018 Mäkipelto oli ehdolla vuoden kevyen musiikin tekijäksi ja Emma Gaalassa vuoden tuottajaksi.
Mäkipelto soittaa sähkökitaraa yhtyessä nimeltä Sumusade.
Kalle Mäkipelto on tubettaja Ville Mäkipellon pikkuveli.
Aiheesta muualla

"Konservatorion kasvatti ratkaisi Spotify-hitin kaavan – teinit rakastavat, kriitikot karttavat"
Kameraseura (yhdistys)

Kameraseura on Helsingissä toimiva valokuvauksen harrastajien yhdistys, joka on perustettu 1921 nimellä Helsingin Amatööri-valokuvaajat ry (HAV).
Seuralla on noin tuhat jäsentä, ja se on alan suurin Suomessa. Seura julkaisee Kamera-lehteä, järjestää koulutusta, kilpailuja ja näyttelyitä sekä jakaa stipendejä. Seura on myös julkaissut valokuvakirjoja. Seuran piirissä on toimii erilaisia valokuvauksen kerhoja.
Seuran ensimmäinen puheenjohtaja oli Erland Piirinen. Seuran ”virallinen äänenkannattaja” oli vuosina 1926–1931 HAV:n toimittama ja Suomen Valokuvakauppiaiden yhdistyksen kustantama Valokuvaus-lehti. Seuran nimi muuttui 1929 Kameraseura ry:ksi (KS). Seura on yksi vuonna 1932 perustetun  Suomen kameraseurojen liiton  (SKsL) perustajajäsenistä.
Kanelitikkanen

| Kanelitikkanen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Tikkaset Picumnus
Laji::  cinnamomeus
Kaksiosainen nimi
 Picumnus cinnamomeus  (Wagler, 1829) 
Katso myös
   Kanelitikkanen Wikispeciesissä   Kanelitikkanen Commonsissa 
Infobox OKNimi-testi OKIUCN-testi OK: 
Kanelitikkanen (Picumnus cinnamomeus) on eteläamerikkalainen tikka. Sen esiintymisalue käsittää mantereen luoteisosan Kolumbiassa ja Venezuelassa. Lajista tunnetaan neljä alalajia. Johann Georg Wagler kuvaili lajin holotyypin Pohjois-Kolumbian Cartagenasta vuonna 1829.
Jèrriais

| Jèrriais |
| --- | --- |
 Jerseyn saari: jèrriaisin pääasiallinen puhuma-alue
Oma nimi:  Jèrriais
Tiedot
Alue:  Kanaalisaaret
Virallinen kieli:   Jersey
Puhujia:  2 674 (2001)
Sija:  ei 100 suurimman joukossa
Kirjaimisto:  latinalainen
Kielitieteellinen luokitus
Kielikunta:  Indoeurooppalaiset kielet
Kieliryhmä:  Romaaniset kielet
Kielikoodit
ISO 639-1:  -
ISO 639-2:  roa
 Ohje 
Kierrätysastia Saint Helier'n kunnan alueella.
Jèrriais on indoeurooppalaisiin kieliin kuuluva romaaninen kieli ja Normandian alueella puhutun normannin paikallinen muoto. Sitä puhutaan Kanaalisaariin kuuluvilla Jerseyn ja Sarkin saarilla. Jèrriaisin puhujia on alle 3 000 ja vuoden 2001 väestönlaskennan mukaan heistä vain 113 puhuu sitä ensisijaisena äidinkielenään, mutta jopa 15 % saaren väestöstä ymmärtää sitä. Vähäisen puhujamäärän vuoksi kieli lasketaan kuolevaksi kieleksi. Myös Unesco määrittelee jèrriaisin uhatuksi.
Ennen 1960-lukua jèrriaisia ei juurikaan opetettu missään, mutta sittemmin se on kuulunut esikoulujen opetussuunnitelmaan. Aikuisille suunnattua opetusta antaa mm. Highlands College..
Vuonna 2019 jerseyläinen paikallispoliitikko, Jeremy Maçon, ehdotti, että saaren tienviittojen ensisijaiseksi kieleksi nostetaan englannin sijaan jèrriais. Kaikki tienviirat olisivat jatkossakin kaksikielisiä..
Fonologia > Vokaalit

|  | Etinen | Keskinen | Takinen |
| --- | --- | --- | --- |
| Suppea | i | y |  | u |
| Puolisuppea | e | ø |  | o |
| Välinen |  | ə |  |
| Puoliväljä | ɛ | œ |  | ɔ |
| Avoin | a |  | ɑ |
Nasaalivokaaleja ovat [ɑ̃] ja [ĩ]. Vokaali [y] voi realisoitua myös puolivokaalina [ɥ].
Lähde:
Fonologia > Konsonantit

|  | Labiaali | Dentaali | Alveolaari | Postalveolaari | Palataali | Velaari | Glottaali |
| --- | --- | --- | --- | --- | --- | --- | --- |
| Nasaali | m | n |  |  | ɲ |  |  |
| Klusiili | p | b |  | t | d |  |  | k | g |  |
| Affrikaatta |  |  |  | ʧ | ʤ |  |  |  |
| Frikatiivi | f | v | ð | s | z | ʃ | ʒ |  |  |  |
| Approksimantti | w |  |  |  | j |  |  |
| Tremulantti |  |  | r |  |  |  |  |
| Lateraali |  |  | l |  |  |  |  |
Lähde:
Aiheesta muualla

Wikimedia Commonsissa on kuvia tai muita tiedostoja aiheesta .
Page dé garde – Wikipedia normanniksi
La Société Jersiaise – La Section de la langue Jèrriaise (jèrriaisiksi), (englanniksi), (ranskaksi)
Romaaniset kielet
aragonia
aromania
arpitaani
asturia
dalmaatti
emilia
espanja
friuli
galicia
istriotti
istro-romania
italia
katalaani
valencia
korsika
ladini
ladino
liguuri
monegassi
lombardi
mirandeesi
napoli
normanni
oksitaani
provensaali
picardi
piemonte
portugali
ranska
retoromaani
romania
moldavia
sardi
sisilia
taranto
valloni
venetsia
Katalin Miklóssy

Katalin Miklóssy (s. 1964 Budapest) on suomalainen valtiotieteilijä. Hän on tutkinut poliittista historiaa ja Itä-Eurooppaa. Hänen erikoistumisalueinaan ovat olleet varsinkin kilpailun ja autoritaaristen järjestelmien muutosten tutkimukset etenkin Visegrád-ryhmän maissa ja Kaakkois-Euroopassa.
Miklóssy on oppiarvoltaan valtiotieteiden tohtori. Hän on toiminut yliopistonlehtorina Aleksanteri-instituutissa sekä Helsingin yliopiston poliittisen historian dosenttina. Miklóssyn väitöskirja on Manoeuvres of national interest : internationalism and nationalism in the emerging Kádárist criticism of Romania, 1968-1972 vuodelta 2003. Miklóssy on lisäksi muun muassa toimittanut teoksen Demokratian karikot – itäinen Eurooppa suuntaa etsimässä (Gaudeamus, 2018) yhdessä Jouko Nikulan kanssa. Hänen kotipaikkansa on Mäntsälä. Hän asettui Suomeen mentyään helmikuussa 1988 Tukholmassa naimisiin suomalaisen miehen kanssa.
Katallaktiikka

Katallaktiikka tai katallaksia on itävaltalaisen taloustieteilijän Friedrich von Hayekin käyttämä termi, joka on tarkoitettu vaihtoehdoksi sanalle talous (economy). Sana on peräisin kreikan kielen sanasta ”katallasso” (καταλλάσσω), joka tarkoittaa karkeasti suomennettuna ”vaihtaa” tai ”muuttaa vihollinen ystäväksi”.
Hayek ei ollut tyytyväinen taloustieteen älylliseen kehityssuuntaan, ja hän mm. kritisoi talouden englanninkielistä nimeä ”economy”, joka periytyy kreikan kielen kantasanasta oikonómos (οἰκονόμος). Oikonómos tarkoittaa ”kotitalouden hoitoa”, mikä on Hayekin mielestä aivan liian suppea käsite kuvaamaan taloudellista vuorovaikutusta ja vaihdantaa markkinoilla. Lisäksi se antaa Hayekin mukaan virheellisen käsityksen siitä, kuinka taloudellisilla toimijoilla olisi yhteneväiset tavoitteet jotka eivät olisi ristiriidassa keskenään. Hayekin mukaan taloudessa on kyse lukuisten eri toimijoiden hajautetusta toiminnasta vapaaehtoisilla markkinoilla, joissa heillä kaikilla on hyvin erilaisia ja ristiriitaisia tavoitteita, joidenka saavuttamiseksi he kuitenkin tarvitsevat muiden toimijoiden kanssa tehtäviä vaihtoja. Katallaktiikka on prakseologinen teoria siitä miten hintamekanismi synnyttää vapailla markkinoilla kysynnän ja tarjonnan lakien mukaisesti spontaania järjestystä erilaisten toimijoiden tiedostamatta tai siihen pyrkimättä. Se pyrkii tarkastelussaan ottamaan huomioon kaiken mahdollisen toiminnan, joka vaikuttaa hinnanmuodostukseen ja jäljittämään nämä hintoihin vaikuttavat tekijät aina takaisin yksilöllisten taloudellisten toimijoiden päätöksentekoon markkinoilla. Katallaktiikka pyrkii selittämään hintoja "sellaisena kuin ne ovat", eikä "sellaisena joiden niiden tulisi olla". Katallaktiikan lait eivät ota kantaa moraaliarvioihin, vaan pyrkivät tarkkaan, objektiiviseen ja universaaliin validiteettiin.
Karanos

Karanos oli muinaisen Makedonian myyttinen ensimmäinen kuningas. Hän hallitsi noin vuoden 800 eaa. paikkeilla ja perusti kuningaskunnan pääkaupungin Aigain. Karanos oli kotoisin Argoksesta. Junianus Justinus kertoo,  että Karanos perusti kuningaskuntansa oraakkelin antaman vastauksen mukaan. Karanos valtasi Aigain alueen asukkailta ja teki siitä kuningaskuntansa pääkaupungin. Hän kukisti myös lähialueiden muut hallitsijat ja yhdisti alueen asukkaat valtansa alle.
Justinuksen mukaan Karanosta seurasi kuninkaana Perdikkas I.
Katalin Makray

| Mitalit | Mitalit | Mitalit |  |
| --- | --- | --- | --- |
|  Katalin Makray vuonna 2011. |  Katalin Makray vuonna 2011. |  Katalin Makray vuonna 2011. |  |
Maa:   Unkari
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Hopeaa | Tokio 1964 | Eritasonojapuut |  |
Katalin Schmittné Makray (s. 5. huhtikuuta 1945 Vasvár) on unkarilainen entinen telinevoimistelija ja olympiamitalisti. Hän edusti seuratasolla budapestilaista Postás SE:tä. Hän voitti hopeaa eritasonojapuilta Tokion olympialaisista 1964 Neuvostoliiton Polina Astahovan jälkeen.
Makray on naimisissa entisen miekkailijan ja presidentin Pál Schmittin kanssa.
Kaisa Korhonen (lauluntekijä)

| Kaisa Korhonen> Henkilötiedot |
| --- | --- |
Syntynyt: 1988 (ikä 35–36) Helsinki
Kansalaisuus:   Suomi
Ammatti:  sanoittaja, säveltäjä, opettaja
Muut tiedot
Tunnustukset:  Vuoden läpimurto 2020 (Suomen musiikkikustantajat ry) Vuoden biisi 2021, ”Viimeinen elämä” (Maija Vilkkumaa & Kaisa Korhonen, Suomen musiikkikustantajat ry)
Kaisa-Maria Korhonen (s. 1988 Helsinki) on suomalainen lauluntekijä ja luokanopettaja. Tunnetuimpia hänen tekemiään kappaleita ovat muun muassa ”Epäröimättä hetkeekään” (esit. Elastinen & Jenni Vartiainen), yhdessä muun muassa Janne Rintalan kanssa tehty ”Syntisten pöytä” (esit. Erika Vikman) ja Maija Vilkkumaan kanssa tehty ”Viimeinen elämä” (esit. Vilkkumaa). Hänen tekemiään kappaleita ovat levyttäneet myös ainakin Bess, Paula Koivuniemi, Nelli Matula, Laura Närhi, Teflon Brothers, Antti Tuisku, Stig ja Arttu Wiskari. Korhonen nimeää päämetodikseen co-writingin eli tiimityön, jossa useampi tekijä yhdessä kirjoittaa kappaleen.
Ensimmäinen Korhosen levytetyksi päätynyt kappale oli KIDSing-laulukilpailun voittaneen Jenni Jaakkolan esikoislevyllä ollut ”Sinä ja vaahteranlehdet” (2013). Kustannussopimuksen Korhonen solmi vuonna 2018 Elements Musicin kanssa.
Korhosella on Pilven piirtäjät -niminen duo yhdessä Axel Ehnströmin kanssa.
Teini-ikäisenä Korhosella oli seurakuntanuorissa perustettu McKurmot-räppibändi, joka voitti Helsingin kaupungin järjestämän räppikilpailun.
Palkinnot

Suomen musiikkikustantajat ry palkitsi Korhosen syyskuussa 2020 Vuoden läpimurto -palkinnolla.
Suomen musiikkikustantajat ry valitsi syyskuussa 2021 Korhosen yhdessä Maija Vilkkumaan kanssa tekemän ”Viimeinen elämä” -kappaleen Vuoden biisiksi.
Aiheesta muualla

Kaisa Korhosen tekemiä kappaleita Fono.fi-äänitetietokannassa
Kaisa Korhosen profiili Elements Musicin sivuilla (Arkistoitu – Internet Archive)
Kaisa Korhonen kertoo työstään sanoittajana | Sanojen takana | Yle Areena
Karanteeni (täsmennyssivu)

Wikisanakirjassa on tähän liittyvä sananselitys: .
Karanteeni tarkoittaa seuraavia asioita:
karanteeni, pakkoeristys
Karanteeni, suomalainen punkyhtye
Karanteeni (Quarantine), John Erick Dowdlen ohjaama elokuva vuodelta 2008.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Karanteeni”, voi hakea sivunnimihaulla, laajalla sivunnimihaulla tai tekstihaulla.
Karatšev

Karatšev
Karatšev (ven. Карачев, puol. Karaczew) on vuonna 1146 perustettu kaupunki ja Karatševin piirin keskus Brjanskin alueen itäosassa Venäjällä. Vuonna 2010 kaupungin asukasluku oli 19 715 ja koko piirin 36 036 henkeä.
Keskiajalla se oli pienen ruhtinaskunnan pääkaupunki, joka kuitenkin muutti Peremyšliin. Suurin osa kaupungin vanhasta arkkitehtuurista tuhoutui toisen maailmansodan aikana.
Järvensivun koulu

Järvensivun koulun vuonna 1956 valmistunut tiilirakennus.
Järvensivun koulu on Tampereen Järvensivussa toimiva pieni ala-aste. Vuonna 1907 perustetussa koulussa on noin 120 oppilasta, jotka ovat pääsääntöisesti Iidesrannan, Järvensivun, Lukonmäen ja Vuohenojan alueilta. Koulu sijaitsee Ala-Järvensivulla Iidesjärven rannalla, ja siihen kuuluu kaksi puurakennusta ja vuonna 1956 valmistunut tiilirakennus.
Koulun keskimmäinen rakennus on joskus palanut mutta myöhemmin korjattu.
Vuonna 2017 koulu muutti Sairaalankadulle homeongelman takia.
Aiheesta muualla

Koulun sivut
Kaupangerin sauvakirkko

Kaupangerin sauvakirkko
Kaupangerin sauvakirkko sijaitsee Kaupangerin taajamassa Sognin ja Fjordanen läänissä Norjassa. Kirkko on ilmeisesti rakennettu vuoden 1180 tienoilla ja se on entistetty 1600-luvun asuunsa.
Six Degrees of Inner Turbulence

| Six Degrees of Inner Turbulence Dream Theater |
| --- | --- | --- |

Studioalbumin tiedot
 Äänitetty : BearTracks Recording Studio, Suffern, New York maaliskuu 2001 – elokuu 2001
 Julkaistu: 12. tammikuuta 2002
 Tuottaja(t): Mike Portnoy & John Petrucci
 Tyylilaji: progressiivinen metalli
 Kesto: 96.22
 Levy-yhtiö: Elektra
Listasijoitukset
  2.  46.
Dream Theaterin muut julkaisut
| Live Scenes from New York 2001 | Six Degrees of Inner Turbulence 2002 | Train of Thought 2003 |
Six Degrees of Inner Turbulence (SDOIT tai 6DOIT) on Dream Theaterin kuudes studioalbumi. Sen julkaisi Elektra Entertainment 29. tammikuuta 2002. Albumi koostuu kahdesta levystä: ensimmäinen levy sisältää viisi kappaletta ja toinen levy kahdeksanosaisen, 42-minuuttisen nimikappaleen.
Albumin ensimmäinen kappale, "The Glass Prison", kertoo rumpali Mike Portnoyn taistelusta alkoholiongelmaansa vastaan. Kappale jakautuu kolmeen osaan, ja siinä käydään läpi AA-liikkeen 12 askeleen toipumisohjelman kolme ensimmäistä askelta. Kappale on omistettu "Bill W:lle ja kaikille hänen ystävilleen" eli AA-liikkeen perustajalle Bill Wilsonille ja alkoholiongelmansa voittaneille ihmisille. Kappale on selkeästi yksi Dream Theaterin aggressiivisimmista. Tarina jatkuu askelien 4–12 osalta albumeilla Train of Thought, Octavarium, Systematic Chaos ja Black Clouds & Silver Linings. Muut ykköslevyn kappaleet käsittelevät muun muassa uskontoa ("Blind Faith") ja kantasolututkimukseen liittyvää eettistä dilemmaa ("The Great Debate"). Kakkoslevyn kattava nimikappale kertoo nimensä mukaisesti kuudesta henkilöstä, jotka kaikki kärsivät erityyppisistä mielenterveyden häiriöistä tai ongelmista (kaksisuuntainen mielialahäiriö, posttraumaattinen stressioireyhtymä, skitsofrenia, lapsen menettäminen, autismi, dissosiatiivinen identiteettihäiriö). Kappale on kestoltaan Dream Theaterin historian pisin.
Six Degrees of Inner Turbulence sijoittui Billboard 200 -listalla parhaimmillaan sijalle #46. Albumilta ei ole julkaistu singlejä tai musiikkivideoita, mutta Mike Portnoy on julkaissut omalla nimellään DVD:n Ten Degrees of Turbulent Drumming.
Kiertue

Albumin julkaisua seurasi World Tourbulence -kiertue, joka vei Dream Theaterin Pohjois-Amerikan lisäksi Eurooppaan ja Aasiaan. Kiertueen aikana yhtye esiintyi yhdessä muun muassa Pain of Salvationin, King’s X:n ja Joe Satrianin kanssa. Kiertueella yhtye soitti entistä pidempiä konsertteja, jotka koostuivat kahdesta väliajan erottamasta osiosta. Yhtye esitti muun muassa albumin nimikappaletta kokonaisuudessaan sekä "Instrumedley"-sikermää, joka koostui yhtyeen levyttämistä instrumentaalikappaleista, sekä muiden kappaleiden instrumentaaliosuuksista. Dream Theater aloitti kiertueella myös uuden perinteen, jossa se konsertoidessaan peräkkäisinä iltoina samassa kaupungissa esittää kokonaisuudessaan cover-version jostain klassikkoalbumista. World Tourbulence -kiertueella tähän käsittelyyn pääsivät Pink Floydin Dark Side of the Moon, Metallican Master of Puppets ja Iron Maidenin The Number of the Beast.
Kappaleet

| --- | --- |
 CD 1 The Glass Prison – 13.52 (säv. Myung, Petrucci, Portnoy, Rudess, san. Portnoy) I. Reflection  II. Restoration  III. Revelation Blind Faith – 10.21 (säv. Myung, Petrucci, Portnoy, Rudess, san. LaBrie)  Misunderstood – 9.34 (säv. Myung, Petrucci, Portnoy, Rudess, san. Petrucci)  The Great Debate – 13.43 (säv. Myung, Petrucci, Portnoy, Rudess, san. Petrucci)  Disappear – 6.46 (säv. Myung, Petrucci, Portnoy, Rudess, san. LaBrie) :  CD 2 Six Degrees of Inner Turbulence – 42.04  I. Overture (säv. Myung, Petrucci, Portnoy, Rudess)  II. About to Crash (säv. Myung, Petrucci, Portnoy, Rudess, san. Petrucci)  III. War Inside My Head (säv. Myung, Petrucci, Portnoy, Rudess, san. Portnoy)  IV. The Test That Stumped Them All (säv. Myung, Petrucci, Portnoy, Rudess, san. Portnoy)  V. Goodnight Kiss (säv. Myung, Petrucci, Portnoy, Rudess, san. Portnoy)  VI. Solitary Shell (säv. Myung, Petrucci, Portnoy, Rudess, san. Petrucci)  VII. About to Crash (Reprise) (säv. Myung, Petrucci, Portnoy, Rudess, san. Petrucci)  VIII. Losing Time / Grand Finale (säv. Myung, Petrucci, Portnoy, Rudess, san.  Petrucci)
Arvostelut

Allmusic:
Aiheesta muualla

DTFAQ.com / Six Degrees of Inner Turbulence
Albumi Six Degrees of Inner Turbulence Encyclopaedia Metallum -sivustolla (englanniksi)
Six Degrees of Inner Turbulence Discogsissa (englanniksi)
Kalle Fredrik Hakala

| Kalle Hakala |
| --- | --- |

Kansanedustaja
 1.4.1919–4.9.1922  
Ryhmä/puolue:  SDP
Vaalipiiri:  Turun läänin pohjoinen
Henkilötiedot
Syntynyt: 16. helmikuuta 1884 Alastaro
Kuollut: 12. marraskuuta 1933 (49 vuotta) Kokkola
Ammatti:  rakennusmestari
Karl (Kalle) Fredrik Hakala (16. helmikuuta 1884 Alastaro – 12. marraskuuta 1933 Kokkola) oli suomalainen rakennusmestari ja poliitikko, joka toimi SDP:n kansanedustajana vuosina 1919–1922.
Elämä ja ura

Alastaron Ilolassa syntynyt Hakala kävi kansakoulun, jonka jälkeen hän työskenteli muurarina ja kouluttautui rakennusmestariksi. Sikilän työväenyhdistyksen puheenjohtajana toiminut Hakala valittiin eduskuntaan vuonna 1919 Turun läänin pohjoisesta vaalipiiristä. Hän oli myös Alastaron kunnanvaltuuston puheenjohtaja ja toimi Alastaron Työväen Osuuskaupan johtajana 1920–1923. Vuonna 1929 Hakala muutti Kokkolaan, jossa hän kuoli 49-vuotiaana marraskuussa 1933. Hakala on haudattu Kokkolaan Marian hautausmaalle.
Perhe

Hakalan vanhemmat olivat työmies Karl Fredrik Hakala (s. 1857) ja Punkalaitumella syntynyt Karolina Fredrikintytär Hakenberg (s. 1854). Hänen puolisonsa oli Martta Maria Elers (1893–1937), jonka kanssa Hakala avioitui 1911.
Karaurus

| Karaurus |
| --- | --- |
 Taiteilijan näkemys.
 Myöhäisjurakausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Pyrstösammakot Caudata
Heimo::  †Karauridae
Suku::  †Karaurus  Ivachnenko, 1978
Laji::  sharovi
Kaksiosainen nimi
 † Karaurus sharovi  Ivachnenko, 1978 
Katso myös
   Karaurus Commonsissa 
Infobox OKNimi-testi OK: 
Karaurus on sukupuuttoon kuollut pyrstösammakoiden suku, joka eli myöhäisellä jurakaudella nykyisessä Kazakstanissa. Se oli noin 20 senttiä pitkä. Karaurus on yksi vanhimmista tunnetuista pyrstösammakoista. Se muistutti nykyisiä pyrstösammakoita rakenteeltaan, ja oletettavasti myös elintavoiltaan. Sen uskotaan olleen hyvä uimari, joka saalisti ravinnokseen etanoita, matoja, äyriäisiä ja hyönteisiä.
Kanadan naisten jääpallomaajoukkue

| Kanada |
| --- | --- |

Liitto:  Canada Bandy
Ensimmäinen ottelu
  Yhdysvallat 2–2  Kanada (Roseville, MN, Yhdysvallat; 3. joulukuuta 2005) 
MM-kilpailut
Esiintymiset:  4 (ensimmäiset 2006)
Paras sijoitus:  4. 2007, 2010
Infobox OKVirheellinen NIMI-arvo: 
Kanadan naisten jääpallomaajoukkue edustaa Kanadaa naisten jääpallokilpailuissa. Se toimii Kanadan jääpalloliiton alaisuudessa. Kanada ei ole saavuttanut mitalisijoja jääpallon naisten maailmanmestaruuskilpailuissa.
Historia

3. joulukuuta 2005 Kanada pelasi ensimmäisen virallisen naisten jääpallomaaottelunsa Yhdysvaltoja vastaan John Rose Minnesota Ovalilla, Rosevillessa, Minnesotan osavaltiossa, Yhdysvalloissa. Ottelu päättyi tasan 2–2. Seuraavana päivänä Kanadan naiset ottivat ensimmäisen voittonsa, kun Yhdysvallat kaatui 1–3 samalla kentällä.
Ensimmäisen kerran Kanada osallistui jääpallon naisten MM-kilpailuihin 2006 Yhdysvalloissa ja sijoittui kisoissa viimeiseksi eli kuudenneksi.
Aiheesta muualla

Canada Bandy